साइना सुपर सीरिज फाइनल्स के एलिमिनेशन दौर में  
साइना नेहवाल जापान की सायाका सातो को सीधे गेम में हराकर चीन में चल रही बीडब्ल्यूएफ सुपर सीरिज फाइनल्स के एलिमिनेशन दौर में पहुंच गई।
भारत की शीर्ष बैडमिंटन खिलाड़ी साइना नेहवाल जापान की सायाका सातो को सीधे गेम में हराकर चीन में चल रही बीडब्ल्यूएफ सुपर सीरिज फाइनल्स के एलिमिनेशन दौर में पहुंच गई।  दुनिया की चौथे नंबर की खिलाड़ी साइना ने बुधवार को कोरिया की यून जू बाए को हराया था। उसने गुरुवार को सायाका को 21-16, 21-13 से मात दी।  इस जापानी प्रतिद्वंद्वी ने इस साल की शुरूआत में कोरिया ओपन में साइना को हराया था । साइना ने जून में इंडोनेशियाई सुपर सीरिज में उसे मात दी। अब साइना का सामना दुनिया की तीसरे नंबर की खिलाड़ी शिन वांग से होगा जो उसे चार बार हरा चुकी है। शिन ने उसे मलेशियाई ओपन ग्रां प्री, मलेशियाई ओपन 2009 और 2010 में हराया था।